b'\n_START_ARTICLE_\nJuustopaisti\n_START_PARAGRAPH_\nJuustopaisti on suomalainen perinneruoka, josta on ainakin kaksi muunnelmaa, keskipohjalainen ja etel\xc3\xa4savolainen._NEWLINE_Keski-Pohjanmaalla juustopaisti on ruokaisa keitto, joka tunnetaan erityisesti h\xc3\xa4\xc3\xa4ruokana. Siin\xc3\xa4 paistettu lampaan- tai sianliha leikataan kuutioiksi ja keitet\xc3\xa4\xc3\xa4n niukassa veden ja maidon sekoituksessa. Mukaan lis\xc3\xa4t\xc3\xa4\xc3\xa4n leip\xc3\xa4juustokuutioita. Juustopaisti nautitaan ruisleiv\xc3\xa4n kera, mutta perunoita sen kanssa ei yleens\xc3\xa4 tarjota._NEWLINE_Etel\xc3\xa4-Savossa juustopaisti tarkoittaa ruskistettua sianlihaa, joka sekoitetaan ternimaitoon ja keitet\xc3\xa4\xc3\xa4n sakeaksi. Kun 1980-luvulla kaikille silloisille Savon kunnille etsittiin omia perinneruokia, juustopaisti \xc3\xa4\xc3\xa4nestettiin Kangaslammen nimikkoruoaksi.'